जेयू के प्रोफेसर पढ़ाना छोड़कर करते हैं नेतागिरी, कार्रवाई करें
एजुकेशन रिपोर्टर | ग्वालियर
जीवाजी यूनिवर्सिटी में छात्रों की समस्याओं को लेकर भारतीय राष्ट्रीय छात्र संगठन (एनएसयूआई) ने गुरुवार को प्रदर्शन किया। छात्रों का कहना था कि परीक्षा की लेट फीस 2000 रुपए ली जा रही है, इसे 500 रुपए किया जाए। गरीब छात्र इतनी फीस नहीं दे सकते हैं तथा शिक्षकों की हाजिरी भी लगाई जाए। प्रोफेसर कक्षाओं में पढ़ाते नहीं हैं अौर अन्य कामों में लगे रहने के साथ-साथ नेतागिरी भी करते हैं। छात्रों ने नारेबाजी करने के बाद धरना दिया। इसके बाद कुलपति और रजिस्ट्रार ने छात्रों की समस्याएं सुनकर उनका ज्ञापन लिया।
एनएसयूआई के जिला महासचिव शैलेंद्र गुर्जर के नेतृत्व में छात्र दोपहर 12 बजे जेयू पहुंचे। छात्रों ने प्रशासनिक भवन पर नारेबाजी करने के बाद कुलपति प्रो. संगीता शुक्ला और रजिस्ट्रार प्रो. आनंद मिश्रा को ज्ञापन दिया। छात्र नेताओं ने चेतावनी दी है कि समस्याओं का निराकरण समय पर नहीं किया गया तो आंदोलन तेज किया जाएगा।
जेयू में एनएसयूआई के छात्र कुलपति संगीता शुक्ला को ज्ञापन सौंपते हुए।
hin_Deva bho_Deva hin_Deva hin_Deva hin_Deva